Central Park (gebou) - Wikipedia
Central Park (gebou)
Central Park is 'n 51 vloer wolkekrabber in Perth, Wes-Australië. Die gebou se hoogte gemeet vanaf sy basis op St Georges Terrace tot by sy dak is 226m en tot by die bopunt van sy radiomas is 249m hoog.
Met voltooiing in 1992 was die gebou die hoogste in Perth, maar die gebou sal verbygesteek word wanneer die 270m hoë BHP Tower voltooi word. Die gebou is tans die sewende hoogste gebou in Australië.
Central Park was die vierde en grootste stadium van die argitekte Forbes & Fritzhardinge se plan vir die omliggende kommersiële streek, wat die AMP-gebou, die Commonwealth Bank-gebou en die Wesley Centre ingesluit het. Die ontwerp van die toring is verskeie kere verander om aan te pas by veranderde konsessies wat mettertyd toegestaan is.
Twee van die driehoekige vleuls van die toring, met balke bo elkeen wat stabiliteit aan die struktuur verleen.
Die toring is uiteindelik gebou as 'n saamgestelde staal-en-betonraam met 'n betonkern wat vooraf gespan is en verstewig word met balke aan die bokant van die toring.